钦定古今图书集成/明伦汇编/宫闱典/第034卷 > 高帝刘皇后
## 钦定古今图书集成/明伦汇编/宫闱典/第034卷 > 高帝刘皇后

按《南齐书后妃传》：“高昭刘皇后，讳智容，广陵人也。祖
元之，父寿之，并员外郎。后母桓氏梦吞玉胜生后，时
有紫光满室，以告寿之，寿之曰：‘恨非是男’。桓曰：‘虽女
亦足兴家矣’。后每寝卧，家人常见上如有云气焉。年
十馀岁，归太祖，严正有礼法，家庭肃然。宋泰豫元年
殂，年五十，归葬宣帝墓侧，今泰安陵也。门生王清与”
墓工始下锸，有白兔跳起，寻之不得，及坟成，兔还栖
其上。昇明二年，赠竟陵公国夫人。三年，赠齐国妃，印
绶如太妃。建元元年，尊谥昭皇后。三年，赠后父金紫
光禄大夫，母桓氏上都乡君。寿之子兴道司徒属，文
蔚豫章内史，义徽光禄大夫，义伦通直郎。